stanford-oval/wikipedia huggingface dataset:
Emilia Sinisalo
Yksityiselämä

Sinisalon sisar on myös näyttelijänä työskentelevä Anu Sinisalo.
Ellen Schwanneke

Ellen Schwanneke.
Ellen Schwanneke (11. elokuuta 1906 – 16. kesäkuuta 1972) oli saksalainen näyttelijä. Hänen isänsä oli varhainen elokuvanäyttelijä Viktor Schwanneke.
Ellen Schwanneke oli tunnettu natsivallan vastustaja, mikä pakotti hänet maanpakoon. Yhdysvalloissa hän toimi elokuvanäyttelijänä William Castlen tuotannoissa. Julkisuutta saadakseen Castle julkisti Schwanneken natsivastaisen kirjeen, jonka lehdistö selosti otsikolla "Tyttö joka sanoi ei Hitlerille". Castle kärjisti asiaa myös sotkemalla kiertueella olevan seurueen esityspaikkoja hakaristein. Sodan jälkeen Schwanneke palasi Saksaan.
Schwanneken tärkeimpiä elokuvia

Murrosiässä, (ohjaajat Leontine Sagan, Carl Froelich, 1931)
Unmögliche Liebe, (ohjaaja Erich Waschneck, 1932)
Ein toller Einfall, (ohjaaja Kurt Gerron, 1932)
Königswalzer, (ohjaaja Herbert Maisch, 1935)
Ei sanaakaan rakkaudesta, (ohjaajat Miroslav Cikán ja Alwin Elling, 1937)
Morgen ist alles besser, (ohjaaja Arthur Maria Rabenalt, 1948)
Aiheesta muualla

Ellen Schwanneke Internet Movie Databasessa. (englanniksi)
Ellen Schwanneke (1906–1972). Virtual History.
SRON

SRON, Leiden, Alankomaat
SRON Stichting Ruimte Onderzoek Nederland on Alankomaiden avaruustutkimusorganisaatio, joka koordinoi osaa Alankomaiden avaruustoiminnasta. Vuonna 2004 sen virallinen nimi on englantilaistettiin muotoon SRON Netherlands Institute for Space Research.
SRON perustettiin vuonna 1983. Se toimii Alankomaiden kansallisen tutkimusneuvoston (Nederlandse Organisatie voor Wetenschappelijk Onderzoek) alaisuudessa.
. Sitä hallitsee tiedeyhteisöstä koottu johtokunta.
Sillä on kaksi toimipaikkaa: Utrechtissa ja Groningenissa.
Osastot

Laitoksella on kolme temaattista osastoa joiden lisäksi sillä on kaksi teknistä osastoa. Tekniset osastot ovat Sensoritutkimus ja Tekninen suunnittelu.
Osastot > Suurenergia-astrofysiikka

Tämä yksikkö perustettiin Utrechtiin vuonna 1994, syntyen leidenilaisesta tutkimusyksiköstä. Siinä toimii 35 ihmistä.
Osastot > Matalan energian astrofysiikka

Tämän osaston tutkimus kohdistuu infrapuna-astronomiaan. Siinä toimii 45 ihmistä.
Osastot > Maa ja planeetat

Vuonna 1991 SRON perusti kaukokartoitusosaston, joka myöhemmin muunnettiin "Earth and Planetary Sciences"-osastoksi.
Osallistuminen avaruusalusten rakentamiseen

SRON on osallistunut seuraavien avaruusalusten toteuttamiseen, lähinnä tieteellisten sensoreiden toimittajana:
LISA Pathfinder
XEUS
Darwin (ESAn kaavailema, peruutettu missio.)
Chandra-avaruusteleskooppi
INTEGRAL
GOCE
Herschel-avaruusobservatorio
XMM-Newton
ENVISAT
ERS-2
MetOp (GOME-2-otsoni-instrumentti)
BeppoSAX
IRAS
Infrared Space Observatory
Aiheesta muualla

SRON Homepage
SRON Leiden
SCIAMACHY instrumentin operointi ENVISAT-satelliitilla.
Ellen Horn

| Ellen Horn |
| --- | --- |
 Horn vuonna 2017.
Norjan kulttuuriministeri
 Stoltenbergin I hallitus 17. maaliskuuta 2000 – 19. lokakuuta 2001  
Edeltäjä:  Åslaug Haga
Seuraaja:  Valgerd Svarstad Haugland
Henkilötiedot
Syntynyt: 1. helmikuuta 1951 (ikä 73) Montreal, Kanada
Kansalaisuus:  norjalainen
Ammatti:  näyttelijä, teatterinjohtaja, poliitikko
Tiedot
Puolue:  Työväenpuolue
Kunnianosoitukset:  Jonasprisen (1994) Pyhän Olavin ritarikunta (1999)
Ellen Horn (s. 1. helmikuuta 1951 Montreal, Kanada) on norjalainen näyttelijä, teatterinjohtaja ja Työväenpuolueen poliitikko. Hän toimi Norjan kulttuuriministerinä 2000–2001.
Yksityiselämä

Horn oli naimisissa jazzrumpali Jon Christensenin (k. 2020) kanssa. Hornin tytär Kjersti Horn on teatteriohjaaja ja toinen tytär Emilie Stoesen Christensen on laulaja.
Aiheesta muualla

Kuvia tai muita tiedostoja aiheesta Ellen Horn Wikimedia Commonsissa
Ellen Horn Norjan suurkäräjien verkkosivuilla (norjaksi)
Ellen Horn Internet Movie Databasessa (englanniksi)
Etninen mellakka

Yhdysvaltain vuoden 1968 rotulevottomuuksien aikana rikkoutunut liikehuoneisto.
Etninen mellakka on mellakka, jossa kaksi etnistä ryhmää taistelevat keskenään tai toiseen etniseen ryhmään kuuluvat hyökkäävät toisen kimppuun. Mellakan syy voi olla eri rotu, uskonto tai kansallisuus. Yleensä mellakan aloittajaryhmä syyttää toista kansanryhmää epäoikeudenmukaisuudesta. Mellakka voi olla huonommassa taloudellis-sosiaalisessa asemassa olevan kansanosan väkivaltaista protestointia poliisia ja yhteiskuntaa vastaan. Etninen mellakka saattaa olla pogromi, jossa hyökätään vähemmistökansanosan kimppuun.
Tunnetuimpia etnisiä mellakoita ovat esimerkiksi Yhdysvaltain rotumellakat.
Eomanis

| Eomanis |
| --- | --- |
 Piirros Eomanis waldista
 Eoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Muurahaiskävyt Pholidota
Heimo::  Muurahaiskävyt Manidae
Suku::  †Eomanis  Storch, 1978
Lajit
 E. krebsi  E. waldi 
Katso myös
   Eomanis Wikispeciesissä   Eomanis Commonsissa 
Infobox OKNimi-testi OK: 
Eomanis on sukupuuttoon kuollut muurahaiskäpyjen suku. Nimi viittaa siihen, että se ilmestyi kauan ennen sukua Manis, johon kaikki nykyiset muurahaiskävyt kuuluvat. Eomanis oli varhaisin tunnettu muurahaiskarhu jolla oli suomut, vaikkakin vaikuttaa siltä, että ne peittivät vain sen ruumista, eivätkä häntää tai jalkoja kuten nykyisillä muodoilla. Nykyisten muurahaiskäpyjen tapaan, myös Eomaniksella saattoi olla keratiinista koostuvat suomut, jotka olivat vastasyntyneillä yksilöillä pehmeät, kovettuen eläimen aikuistuessa. Vaikka muurahaiskäpyjä pidetään nykyään muurahaisten syöntiin erikoistuneina hyönteissyöjinä, Eomaniksen vatsasta löytyneiden jäänteiden joukossa oli myös kasveja. Tämä löytö osoittaa että muurahaiskäpyjen esi-isä oli jyrkempi kasvinsyöjä, erikoistuen ajan myötä, kenties syöden suuria määriä hyönteisiä kun ne söivät tietyillä kasveilla.
Fossiili
Toinen muurahaisia syönyt eläin Messelin öljykivilouhoksilta Saksasta on Eurotamandua,‭ joka alun perin kuvattiin muuraihaissyövänä vajaahampaisena,‭ ‬on nykyään uskottaan olevan muurahaiskäpy tai muurahaiskäpymäinen Eomaniksen sukulainen.‭ ‬Tarkastelut Eomaniksesta ja Eurotamanduasta ovat viime aikoina käyneet vielä pidemmälle, viitaten siihen että nämä kaksi sukua ovat tosiasiassa yksi ja sama eläin, Eurotamanduan olleen Eomaniksen täysikasvuinen muoto.‭ Jos asia varmistuu,‭ ‬Eurotamanduasta tulisi Eomaniksen synonyymi, sillä Gerhard Storch nimesi sen noin kolme vuotta Eomaniksen jälkeen.
FC Martigues

FC Martiguesin logo
FC Martigues on ranskalainen jalkapallojoukkue, joka on perustettu Martiguesin kaupungissa Etelä-Ranskassa vuonna 1921. Se nousi syksyllä 1993 Ligue 1:een, ja pysyi korkeimmalla sarjatasolla kolme kautta. Syksyllä 2003 Ranskan jalkapalloliitto pudotti joukkueen CFA-tasolle, eli Ranskan neljänneksi korkeimmalle sarjatasolle, joka on nykyään National 2. FC Martigues pelaa kotiottelunsa 11 500 -paikkaisella Stade Francis-Turcanilla.
Etninen uskonto

Šintolaisuus on japanilainen etninen uskonto.
Etninen uskonto on uskonto, joka yhdistyy johonkin kansaan tai kulttuuriin, erotuksena universaaleista uskonnoista, jotka eivät yhdisty erityisesti mihinkään etniseen ryhmään. Joihinkin etnisiin uskontoihin ei kansan ulkopuolinen voi edes kääntyä.
Šintolaisuus on japanilaisten etninen kirjoitukseton uskonto. Kirjauskonnoista hindulaisuus on hindujen ja juutalaisuus juutalaisten etninen uskonto. Samoin esimerkiksi suomalainen muinaisusko oli etninen uskonto.
Waaqa on varhainen monoteistinen etninen uskonto Afrikan sarvessa asuvien kuusilaisia kieliä puhuvien kansojen keskuudessa.
Jesidit vaikuttavat niin ikään harjoittavan omaa etnistä uskontoaan, johon ei voi edes teoriassa kääntyä, vaan siihen on synnyttävä.
Eon (sarjakuvahahmo)

| Eon |
| --- | --- |
 Eon, universumin tasapainon vartija
Luoja(t):  -
Kustantamo:  Marvel
Ensiesiintyminen:  -
Henkilötiedot
Oikea nimi:  Eon
Status:  puoliaktiivinen
Voimat:  Miltei kaikkitietävyys, ulottuvuuksien välisten portaalien luonti, ajan manipulointi
Suhteet
Sukulaiset:  Epoch (jälkeläinen)
Eon on Marvel-kustantamon luoma sarjakuvahahmo, viisas ja vanha maailmankaikkeuden tasapainon vartija. Nykyään Eon on oletettavasti saanut surmansa.
Historia

Eon oli yksi Marvel-universumia kansoittavista kosmisista olennoista. Eon oli tunteva ja osittain abstrakti olento, joka oli miltei yhtä vanha kuin universumi itse. Eon oli yksi ensimmäisistä olennoista, jotka syntyivät alkuräjähdyksen jälkeen. Näin ollen Eon oli kuollessaan yli kahdeksan miljardia vuotta vanha. Eon väitti olevansa Ikuisuuden ja Äärettömyyden jälkeläinen.
FC Metalurgi Rustavi

FC Metalurgi Rustavi on jalkapalloseura Rustavin kaupungista. Metalurgi pelasi kaudella 2015–2016 Georgian kolmanneksi korkeimmalla sarjatasolla Liga 3:ssa. Seura on voittanut maansa mestaruuden kahdesti: kaudella 2006–07 ja 2009–10. Euroopan sisäisissä turnauksissa Rustavi on pelannut useampana kaudella, mutta ei ole edennyt karsintakierroksia pidemmälle.
Rusovaanija

| Rusovaanija> Uhanalaisuusluokitus |
| --- | --- |
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Kehittyneet luukalat Neopterygii
Lahko::  Hammaskarppikalat Cyprinodontiformes
Alalahko::  Aplocheiloidei
Heimo::  Vanhanmaailmankillit Nothobranchiidae
Suku::  Epiplatys
Laji::  coccinatus
Kaksiosainen nimi
 Epiplatys coccinatus  Berkenkamp & Etzel 1982 
Infobox OKVirheellinen NIMI-arvoIUCN-testi OK: 
Rusovaanija (Epiplatys coccinatus) on Afrikasta kotoisin oleva Nothobranchiidae-heimon hammaskarppikala.
Rusovaanija kasvaa 9 cm pitkäksi. Se on väriltään tummempi kuin muut saman suvun kalat. Parittomat evät ovat oranssinsävyisiä.
Laji löydettiin vuonna 1978 kapeasta, ruskeavetisestä purosta Liberian keskiosista. Puro kulki sankassa metsässä, ja kalat pysyttelivät sen reunoilla kasvillisuuden varjossa.
Rusovaanija on äärimmäisen uhanalainen laji. Sitä uhkaavat metsänhakkuut ja kaivostoiminta.
Eophileurus

| Eophileurus> Tieteellinen luokittelu |
| --- | --- |
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Dynastinae
Tribus::  Phileurini
Suku::  Eophileurus  Arrow, 1908
Lajit
 Eophileurus assamensis  Eophileurus chinensis  Eophileurus confinis  Eophileurus forsteri  Eophileurus himalayanus  Eophileurus montanus  Eophileurus okinawanus  Eophileurus planatus  Eophileurus platypterus  Eophileurus spatulicornis  Eophileurus tibialis 
Katso myös
   Eophileurus Wikispeciesissä   Eophileurus Commonsissa 
Infobox OKNimi-testi OK: 
Eophileurus on kovakuoriaisiin (Coleoptera) kuuluva suku.
Lajeja

| 0 | 1 | 2 | 3 |
| --- | --- | --- | --- |
|  Eophileurus assamensis  Eophileurus chinensis  Eophileurus confinis |  Eophileurus forsteri  Eophileurus himalayanus  Eophileurus montanus |  Eophileurus okinawanus  Eophileurus planatus  Eophileurus platypterus |  Eophileurus spatulicornis  Eophileurus tibialis |
Eteenpäin!

| Eteenpäin! |
| --- | --- |
Perustettu:  1966
Tyylilajit:  poliittinen laululiike
Kotimaa:   Suomi
Sijainti:  Helsinki
Infobox OKNimi-testi OK: 
Eteenpäin! on M. A. Nummisen ja Pekka Gronowin vuonna 1966 perustama helsinkiläinen levymerkki. Love Records otti levymerkin käyttöönsä albumeillaan vuodesta 1970 alkaen.
Historia

Levymerkin alkuvaiheen aktiivisin toiminta ajoittui vuosille 1966–1968. Tuolloin sen kautta ilmestyi ennen kaikkea M. A. Nummisen single- ja EP-julkaisuja. Muita levymerkille levyttäneitä nimiä olivat muun muassa undergroundryhmä The Sperm sekä ruotsalainen Baby Grandmothers. Levymerkin kautta ilmestyi myös yksi albumi, M. A. Nummisen In memorian (1967).
Levymerkin toiminta hiipui varsin pian ja M. A. Numminen siirtyi levyttämään Love Recordsille. Loven puolella pidettiin Eteenpäin! -nimestä sen verran paljon, että yhtiö pyysi saada ottaa sen omaan käyttöönsä. Niinpä 1970-luvulla Love julkaisikin Eteenpäin! -merkillä lähinnä poliittisia lauluja sekä maailmanmusiikkia yhteensä 29 albumillista.
1980-luvulla M. A. Numminen herätti Eteenpäin! -nimen henkiin ja on julkaissut sillä muutamia julkaisuja. Vuodesta 1989 lähtien Eteenpäin!-levymerkkiä on käyttänyt Love Recordsin uusintajulkaisija Siboney.
FloraBase

FloraBase on kasvien biologiaan liittyvä tietokanta. Sitä pitävät yllä Länsi-Australian Herbario, jossa tutkitaan biologista monimuotoisuutta ja luonnonsuojeluun liittyviä seikkoja. Tietokannan tietoihin perustuen nimetään kuukausittain kuukauden kasvi.
Energian varastointi

Energian varastointi tehdään laitteilla tai järjestelyillä, joiden avulla jollain hetkellä tuotettua energiaa voidaan ottaa helposti käyttöön myöhemmin halutulla teholla. Esimerkiksi kun vieterikello vedetään, sen jouseen varastoituu potentiaalienergiaa, joka purkautuu hitaasti liike-energiaksi kellokoneiston käyttöön.
Sähköenergiaa varastoidaan kemiallisena energiana akkuihin ja pattereihin.
Tuulivoiman kehitys on lisännyt kiinnostusta erilaisiin akkuihin ja superkondensaattori-teknologiaan. Noin 99 prosenttia maailman energian varastointointikapasiteetista on pumppuvoimalaitoksia vuonna 2012.
Sähkön varastointi

Sähkövarasto on laitos, johon varastoidaan tuotettua sähköenergiaa.
Clean Power Researchin Minnesotan osavaltiosta tekemän tutkimuksen mukaan aurinkoenergia ja tuulivoima voivat olla niin edullisia kilowattihinnoiltaan, että kalliiden sähköenergian varastointikeinojen sijaan voi olla järkevämpää rakentaa ylisuuri uusiutuvan energian tuotantokapasiteetti ja hukata ylimääräinen sähköenergia.
Konsulttiyhtiö Pöyryn mukaan sähkön varastointi lämmöksi on investointikustannukseltaan noin sata kertaa edullisempaa kuin sähkönä varastointi. Pöyry pitää kannattavana tuulivoimalla tuotetun ylimääräisen sähkön muuntamista kaukolämmöksi.
Lämmön varastointi

Lämpövarasto on laitos, johon varastoidaan tuotettua lämpöenergiaa. Tyypillinen lämpövarasto on lämminvesivaraaja.
Hiekka-akku on eräs menetelmä varastoida lämpöenergiaa.
Lämmön varastointi > Helsingin luolalämpövarasto

Helsingissä on Mustikkamaan alla yhteensä 260 000 kuutiometrin luolavarasto, johon pystytään varastoimaan kaukolämpöä 11,6 gigawattituntia. Varaston lataus- ja purkausteho on noin 120 megawattia. Varaston purkamisessa kestää noin neljä vuorokautta. Luolalämpövarasto mahdollistaa kaukolämmön tuotannon optimoinnin viikkotasolla.
Luolalämpövarasto on valmis vuonna 2021.
Lämmön varastointi > Tutkittavia menetelmiä

Faasimuutoslämpövarastossa lämpö varastoidaan aineen faasimuutokseen. Esimerkiksi kesällä auringon lämmöllä sulatetaan välineainetta, vaikkapa jotain sokeriyhdistettä, joka varastoidaan pieniin kapseleihin. Syksyllä aineen annetaan jäähtyä mutta ei jäätyä eli se alijäähtyy. Kun lämpöä halutaan ottaa käyttöön laukaistaan aineen faasimuunnos, josta vapautuu runsaasti lämpöä. Lämpöä voidaan vapauttaa haluttu määrä, kun aine on varastoitu lukuisiin pieniin kapseleihin yhden ison säiliön sijaan.
Aiheesta muualla

Wikimedia Commonsissa on kuvia tai muita tiedostoja aiheesta .
Raili Alanen, Tiina Koljonen, Sirpa Hukari & Pekka Saari: Energian varastoinnin nykytila, VTT tiedotteita 2199, 2003 (pdf)
Juha Seppänen: Sähköenergian varastointitekniikat älykkäässä sähköverkossa, Metropolia Ammattikorkeakoulu, Sähkötekniikan koulutusohjelma, Insinöörityö, 4.5.2014 (pdf)
The International Renewable Energy Agency (IRENA): Electricity storage and renewables costs and markets to 2030, October 2017 (englanniksi) (pdf)
Energiantuotanto
Etelä-Pohjanmaan Pankki

Etelä-Pohjanmaan Pankki Oy oli suomalainen Etelä-Pohjanmaalla Lapualla vuosina 1928–1931 toiminut liikepankki. Pankki teki vararikon 1931, jolloin sen tallettajat menettivät 23,8 % talletuksistaan. Pankki oli maksanut tallettajille huomattavasti korkeampaa korkoa kuin muut pankit.
Pankin johtajina toimivat muun muassa kunnallisneuvos ja Maalaisliiton kansanedustaja Oskari Lahdensuo vuonna 1929 sekä Lapuan entinen nimismies Yrjö Nikula. Nikula toimi myös Lapuan liikkeen piirissä Aktivisti-lehden taloudenhoitajana ja vastaavana toimittajana. Hän oli järjestämässä vaasalaisen Työn Äänen kirjapainon tuhoamista 28. maaliskuuta 1930.
Emilia Vihantola

| Emilia Vihantola> Henkilötiedot |
| --- | --- |
Syntynyt: 5. heinäkuuta 1985
Kansalaisuus:  Suomi
Uran tiedot
Pituus:  1,54cm
Paino:  53kg
Laji:  crossfit, painonnosto
Seura:  CF Kuopio Barbell Club
Kilpauran kesto:  2013-
Valmentaja:  Ville Huttunen
Saavutukset
Palkintokorokkeella:  Winter War 3. 2017,  Painonnosto SM 2. 2017
Ennätykset:  tempaus 70kg  työntö 87kg  yhteistulos 157kg
 Tietolaatikko päivitetty 18. helmikuuta 2017 
Emilia Johanna Vihantola, o.s. Kärkkäinen, vs. 5. heinäkuuta 1985) on suomalainen crossfit-urheilija ja painonnostaja. Hänen seuransa on CF Kuopio Barbell Club.
Urheilu-ura > Crossfit

Vihantola on kilpaillut crossfitissä vuodesta 2013. Hän on muun muassa osallistunut Tampereella järjestettäviin Winter War-kisoihin viisi kertaa (2013-2017), ja hänen paras sijoituksensa on kolmas vuonna 2017.
Vihantola on voittanut pienempiä yksilökilpailuita ja osallistunut myös pari- ja joukkuekilpailuihin sekä kotimaassa että ulkomailla.
Urheilu-ura > Painonnosto

Painonnostossa Vihantola on kilpaillut vuodesta 2016, jolloin hän onnistui nostamaan tulosrajat vuoden 2017 Suomen-mestaruuskilpailuihin. Helmikuussa järjestetyissä SM-kilpailuissa hän sijoittui hopealle tempauksessa, työnnössä ja yhteistuloksessa tuloksella 70+87=157kg.
Etelä-Pohjanmaa (täsmennyssivu)

Etelä-Pohjanmaa tarkoittaa seuraavia asioita:
Etelä-Pohjanmaa, maakunta Länsi-Suomessa
Etelä-Pohjanmaa, Kristiinankaupungissa vuosina 1903–1912 ilmestynyt sanomalehti
Etelä-Pohjanmaa, Seinäjoella vuosina 1919–1922 ilmestynyt sanomalehti
Etelä-Pohjanmaa, Seinäjoella vuosina 1924–1925 ilmestynyt sanomalehti
Epari eli Etelä-Pohjanmaa, Seinäjoella vuodesta 1926 ilmestynyt sanomalehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Etelä-Pohjanmaa”, voi hakea sivunnimihaulla, laajalla sivunnimihaulla tai tekstihaulla.
Erlenmeyerpullo

250 millilitran leveäkaulainen ja 100 millilitran kapeakaulainen erlenmeyeri
Erlenmeyer (erlenmeyerkolvi) eli erla on ympyräpohjaisen kartion muotoinen astia, jossa on käyttötarkoituksesta riippuen ohut tai leveä kaula. Muotonsa ansiosta erlenmeyerien sisältöä voidaan sekoittaa hyvin, ja suuri pohjapinta-ala ehkäisee kaatumista. Erlenmeyerkolveja kutsutaan usein myös hiukan virheellisesti keittopulloiksi (keittopullo on sama kuin pyörökolvi).[lähde? ] "Erloja" voidaan käyttää hyödyksi titrauksissa, kaasujen valmistuksessa, ja suodatuksessa, sekä solu- ja bakteeriviljelmissä. Etenkin ohutkaulaiset erlenmeyerit ovat vaikeita puhdistettavia, ja useimmiten ne on helpointa puhdistaa laskemalla pulloon useaan kertaan kulloinkin soveliasta liuotinta.[lähde? ]
Astia on saanut nimensä sen kehittäneen saksalaisen kemistin Emil Erlenmeyerin mukaan. Erlenmeyer kehitti pullonsa 1850-luvun lopulla. Se julkaistiin sen vuonna 1860 ensimmäisen kerran lehdessä ja Erlenmeyer oli tuolloin alkanut tuottaa ja myydä pullojaan.
Aiheesta muualla

Sella, Andrea: Chemistry World, Opinion, Classic Kit: Erlenmeyer flask University College London.  30.6.2008. Viitattu 14.10.2018 (englanniksi).
Erlenmeyer, Richard August Carl Emil Encyclopedia.com. Viitattu 14.10.2018 (englanniksi).
The Erlenmeyer flask: 153 years and counting Scientific Gems -blogi.  4.9.2013. Viitattu 14.10.2018 (englanniksi).
Lauren: More than a Flask: Emil Erlenmeyer SciHistory -blogi.  1.1.2012. Viitattu 14.10.2018 (englanniksi).
Laboratoriolaitteet ja tarvikkeet
Autoklaavi | Bunsenlamppu | Eksikkaattori | Lämpökaappi | Lämpömittari | Mikroskooppi | Sentrifugi | Spaatteli | Spektrofotometri | Vaaka | Vesi-imu  | Vetokaappi
Lasi- ja posliinitarvikkeet
Byhnersuppilo | Byretti | Erlenmeyer | Erotussuppilo | Imupullo | Kaasupipetti | Kellolasi | Keitinlasi | Koeputki | Kolvi | Kyvetti | Mittalasi | Mittapullo | Petrimalja | Pipetti | Ruiske | Soxhlet | Upokas
Emilia Vesa

| Emilia Vesa> Henkilötiedot |
| --- | --- |
Syntynyt: 3. tammikuuta 2001 (ikä 23) Helsinki, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  177 cm
Paino:  72 kg
Seura
Seura:  Frölunda HC
Sarja:  Svenska damhockeyligan
Pelaajaura
Pääsarjaura:  2016–
Aik. seurat:  Team Kuortane (NSML) Kiekko-Espoo (NSML) HIFK (NSML)
| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Peking 2022 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Kanada 2021 | jääkiekko |  |
|  Pronssia | Yhdysvallat 2024 | jääkiekko |  |
Emilia Vesa (s. 3. tammikuuta 2001 Helsinki) on suomalainen jääkiekkoilija, pelipaikaltaan hyökkääjä. Hän edustaa Svenska damhockeyliganissa pelaavaa Frölundaa. Hän laukoo oikealta.
Ura > Seuraura

Vesa on Helsingin Jääkiekkoklubin kasvatti. Hän siirtyi kaudeksi 2016–2017 silloisessa naisten SM-sarjassa pelaavan Team Kuortaneen riveihin. Tulokaskaudella Vesa jakoi joukkueensa sisäisen pistepörssin viidennen sijan Kiia Nousiaisen kanssa tehopistein 6+11=17. Seuraavalla kaudella hän oli joukkueen pistepörssissä seitsemäs tehopistein 5+13=18. Kuortane saavutti tuolla kaudella pronssia.
Kaudella 2018–2019 Vesa valittiin joukkueensa varakapteeniksi. Hän sijoittui joukkueen sisäisen pistepörssin kuudenneksi tehopistein 6+15=21. Hänet valittiin Naisten Liigan kuukauden pelaajaksi joulukuussa 2018.
Vesa valittiin kaudeksi 2019–2020 Team Kuortaneen kapteeniksi ja hän sijoittui joukkueen sisäisen pistepörssin kolmanneksi pistein 9+23=32 ja jakoi syöttöpörssin toisen sijan Sanni Rantalan kanssa.
Vesa siirtyi kaudeksi 2020–2021 Kiekko-Espoon riveihin. Hän oli runkosarjassa joukkueensa kolmanneksi paras pistenainen tehopistein 15+14=29, ja voitti sarjan plus/miinus-tilaston. Hänet valittiin myös helmikuun kuukauden pelaajaksi. Pudotuspeleissä hän teki neljä ja syötti viisi maalia Kiekko-Espoon voittaessa mestaruuden. Seuraavalla kaudella hän teki runkosarjassa 15 ottelussa 11 maalia ja antoi 11 maalisyöttöä. Pudotuspelien 12 ottelussa hänen tehopisteensä olivat 3+7=10 Kiekko-Espoon voittaessa mestaruuden.
Vesa pelasi kauden 2022–2023 HIFK:ssa. Hän teki 28 runkosarjaottelussa 22 maalia ja antoi 31 maalisyöttöä. Yhdeksässä pudotuspeliottelussa hän viimeisteli seitsemän ja syötti 12 maalia. Hän teki eniten ylivoimamaaleja sekä runkosarjassa että pudotuspeleissä. Hän voitti Suomen-mestaruuden kolmannella peräkkäisellä kaudella.
Vesa on edustanut kaudesta 2023–2024 lähtien Svenska damhockeyliganissa pelaavaa Frölundaa. Tulokaskaudellaan hän teki 32 runkosarjaottelussa kuusi maalia ja antoi 17 maalisyöttöä. Pudotuspelien kahdeksassa ottelussa hän syötti yhden maalin.
Ura > Maajoukkueura

Vesa on pelannut 48 tyttöjen maaottelua. Hänellä on alle 18-vuotiaiden MM-pronssi vuodelta 2019, ja hän pelasi ikäluokan MM-kilpailuissa myös 2017 ja 2018. Ensimmäisen naisten maaottelunsa hän pelasi kaudella 2018–2019. Hän pelasi kuusi ottelua Suomen pronssijoukkueessa MM-kilpailuissa 2021 sekä seitsemän ottelua Suomen saadessa pronssia Pekingin olympialaisissa 2022 ja MM-kilpailuissa 2024. Missään näistä kisoista hän ei saanut tehopisteitä. Hän pelasi MM-kilpailuissa myös 2022 (ilman tehopisteitä) ja  2023 (viisi maalia ja yksi syöttö). Kaikkiaan hän on pelannut 102 naisten maaottelua tehopistein 19+6=25 (tilanne 25.4.2024).